KORRALDUS

EELNÕU
Suure-Jaani								               . mai 2025 nr 

Projekteerimistingimuste andmine

Andres Koppel ja Stromtec OÜ esindaja Jaanus Kaldoja esitasid 05.05.2025 Põhja-Sakala Vallavalitsusele projekteerimistingimuste taotluse nr 2511002/11223, mille alusel soovitakse projekteerimistingimusi Viljandi maakond, Põhja-Sakala vald, Sürgavere küla, 24126 Epra-Sürgavere-Klaassepa tee, Klubi tänav, Sürgavere tee 7, 9, 11, 16, 18, 20a, Tasuja päikesepaneel 2, Vahtra tänav ja Õunaaia alajaam kinnistutele liitumispunkti ja maakabelliini rajamise ehitusprojekti koostamiseks, et paigaldada Sürgavere tee 7 kinnistule elektriautode laadimisjaam. Eelpool nimetatud taristu tellijaks on Elektrilevi OÜ.

Projekteerimistingimuste andmise vajadus tuleneb ehitusseadustiku § 83 lõike 1 punktist 2, mille kohaselt on mitut kinnisasja läbiva uue elektripaigaldise rajamiseks nõutavad projekteerimis-tingimused.

Asjaõigusseaduse § 158 kohaselt on kinnisasja omanik kohustatud taluma tema kinnisasjal maapinnal, maapõues ning õhuruumis ehitatavaid tehnovõrke ja -rajatisi (kütte-, veevarustus- või kanalisatsioonitorustikku, elektroonilise side või elektrivõrku, nõrkvoolu-, küttegaasi- või elektripaigaldist või surveseadmestikku ja nende teenindamiseks vajalikke ehitisi), kui need on teiste kinnisasjade eesmärgipäraseks kasutamiseks või majandamiseks vajalikud, nende ehitamine ei ole kinnisasja kasutamata võimalik või nende ehitamine teises kohas põhjustab ülemääraseid kulutusi. 

Ehitusseadustiku § 70 kohaselt, kui samale kinnisasjale ehitatakse mitu kaitsevööndiga ehitist, tuleb võimaluse korral eelistada kaitsevööndite ruumilist kattumist võimalikult suures ulatuses ning kinnisasja koormamist vähimal võimalikul viisil. Eeldatakse, et ühe kaitsevööndiga ehitise kaitsevööndisse võib ehitada teise kaitsevööndiga ehitise. Kinnisasjade ja tehnovõrkude omanikud ning riigiametid kaasatakse vajadusel ehitusteatise või ehitusloa menetlusse.

Vallavalitsus esitas 08.05.2025 kirjaga nr 7-7/51 projekteerimistingimuste andmise eelnõu arvamuse avaldamiseks asutusele või isikule, kelle õigusi või huve võib taotletav ehitis või ehitamine puudutada.

Arvestades eeltoodut ja võttes aluseks ehitusseadustiku § 28 lg 1, § 83 lg 1 punkti 2,   Põhja-Sakala Vallavolikogu 24.05.2018 määruse nr 42 „Ehitus- ja planeerimisvaldkonna ülesannete täitmine Põhja-Sakala vallas“ § 3 punkti 1 ning Andres Koppeli ja Stromtec OÜ esindaja Jaanus Kaldoja 05.05.2025 esitatud projekteerimistingimuste taotlust nr 2511002/11223, 

vallavalitsus otsustab:

1. Anda projekteerimistingimused alljärgnevatel kinnistutel:
75903:003:0043	Viljandi maakond, Põhja-Sakala vald, Sürgavere küla, 24126 Epra-Sürgavere-Klaassepa tee	
75801:001:0379	Viljandi maakond, Põhja-Sakala vald, Sürgavere küla, Klubi tänav	
75903:003:0065	Viljandi maakond, Põhja-Sakala vald, Sürgavere küla, Sürgavere tee 11	
75903:003:0030	Viljandi maakond, Põhja-Sakala vald, Sürgavere küla, Sürgavere tee 16	
75903:003:0016	Viljandi maakond, Põhja-Sakala vald, Sürgavere küla, Sürgavere tee 18	
61501:001:0760	Viljandi maakond, Põhja-Sakala vald, Sürgavere küla, Sürgavere tee 20a	
75903:003:1430	Viljandi maakond, Põhja-Sakala vald, Sürgavere küla, Sürgavere tee 7	
75903:003:0031	Viljandi maakond, Põhja-Sakala vald, Sürgavere küla, Sürgavere tee 9	
61501:001:0927	Viljandi maakond, Põhja-Sakala vald, Sürgavere küla, Tasuja päikesepaneel 2	
75801:001:0521	Viljandi maakond, Põhja-Sakala vald, Sürgavere küla, Vahtra tänav	
75903:003:1260	Viljandi maakond, Põhja-Sakala vald, Sürgavere küla, Õunaaia alajaam	
liitumispunkti ja maakabelliini Sürgavere tee 7 elektriautode laadimisjaama liitumise ehitusprojekti koostamiseks:
1.1. arvestada olemasolevate ehitiste kaitsevöönditega (telekommunikatsiooniliinid, elektri maakaablid ning õhuliinid, ühisveevärgi ja -kanalisatsiooni rajatised);
1.2. projektis sätestada nõuded kahjustatud teede, katendite ja haljastuse taastamiseks;
1.3. vajadusel teostada ehitusuuringud.

2.	Projekteerimise põhialused:
2.1. ehitusseadustik ja selle rakendusaktid;
2.2. elektrituruseadus ja selle rakendusaktid;
2.3. valdkondlikud normid ja standardid;
2.4. majandus- ja taristuministri 17.07.2015 määrus nr 97 „Nõuded ehitusprojektile“.
2.5. Põhja-Sakala valla üldplaneering ja vallavalitsuse poolt kinnitatud projekteerimistingimused;
2.6.esitada Vallavalitsusele üks projekti eksemplar paberkandjal või digitaalselt ehitisregistris;
2.7. Projekteerimistingimused kehtivad viis aastat.
Projekteerimistingimused ei anna õigust ehitamise alustamiseks. Vastavalt ehitusseadustiku § 38 lõikele 1 annab ehitusluba õiguse ehitada ehitist, mis vastab ehitusloa andmise aluseks olevale ehitusprojektile.

3. Korraldus jõustub teatavakstegemisest.

4. Korraldusega mittenõustumisel võib esitada vaide Põhja-Sakala Vallavalitsusele (aadressil pohja-sakala@pohja-sakala.ee või Lembitu pst 42; 71502 Suure-Jaani linn, Põhja-Sakala vald, Viljandi maakond) või kaebuse Tartu Halduskohtule (aadressil trthktartu.menetlus@kohus.ee või Kalevi 1, 51010 Tartu linn) 30 päeva jooksul korraldusest teadasaamisest arvates.

allkirjastatud digitaalselt						allkirjastatud digitaalselt
Karel Tölp								Veronika Ling
vallavanem								vallasekretär 		

Saata: majandusosakond Üllar Loper; Stromtec OÜ esindaja Jaanus Kaldoja, e-post jaanus@stromtec.ee; Andres Koppel, e-post andres.koppel@stromtec.ee  

Sürgavere tee 7 elektriautode laadimisjaama tarbeks liitumiskilbi ja maakaabli asukohaskeem projekteerimistingimuste juurde:

Üllar Loper
ehitusspetsialist
yllar.loper@pohja-sakala.ee 
5196 6992